બેંગલુરુ- કર્ણાટક વિધાનસભાની ચૂંટણીના પ્રચાર દરમિયાન કોંગ્રેસના રાષ્ટ્રીય અધ્યક્ષ રાહુલ ગાંધીએ 2019ની લોકસભા ચૂંટણીને લઈને ચોંકાવનારું નિવેદન આપ્યું છે.રાહુલ ગાંધીએ કર્ણાટકમાં કહ્યું કે, ‘જો 2019માં કોંગ્રેસ મોટી પાર્ટી તરીકે જીતીને આવશે તો પોતે વડાપ્રધાન બની શકે છે’. રાહુલ ગાંધીએ કહ્યું કે, 2019માં BJP સત્તામાં નહીં રહે અને નરેન્દ્ર મોદી વડાપ્રધાન નહીં બને. કર્ણાટકમાં રાહુલ ગાંધીએ કહ્યું કે, અત્યારે તમને મારું નિવેદન હાસ્યાસ્પદ લાગશે પણ 2019ની લોકસભા ચૂંટણીમાં ભારતીય જનતા પાર્ટી સરકાર નહીં બનાવે. રાહુલ ગાંધીએ કહ્યું કે, હવે વિપક્ષ એક થઈ ગયો છે, એજ કારણ છે કે, 2019ની લોકસભા ચૂંટણીમાં ભારતીય જનતા પાર્ટી માટે મુશ્કેલી વધી જશે.